
Quo vadis immunitás? A felelősség és a büntethetetlenség küzdelme a 21. században

Rezümé
Quo vadis immunitás?
A felelősség és a büntethetetlenség küzdelme a 21. században
A dolgozatom az államok és állami képviselők nemzetközi büntethetetlenségének kihívásait elemzi a 21. században, amikor az emberi jogi normák előretörése és az igazságszolgáltatás iránti igény egyre inkább szembehelyezkedik a tradicionális immunitás szabályaival. Elemzésem bemutatja a tendenciáit, amelyből az immunitás korlátozása és a felelősségre vonás előtérbe kerülése tükröződik. Mindezt pedig szokásjogi úton bizonyítom a releváns esetjog és állami gyakorlat segítségével.

Vizsgálatom elsőkörben hangsúlyozza, hogy a funkcionális immunitás (ratione materiae) mára nem nyújt büntethetetlenséget állami tisztségviselők számára, akik hivatalos minőségük mögé próbálnak rejtőzni a felelősségre vonás elkerülése érdekében. Ezt a változást a súlyos nemzetközi bűncselekmények esetében az univerzális joghatóságot megalapozó nemzetközi egyezmények támasztják alá, amelyek előírják az egyéni felelősségre vonást a hivatalos minőségben elkövetett tettek esetén is. Az elemzésem tartalmazza az összes olyan döntést, amelyben ez megerősítésre került. Ezzel bizonyítva az immunitás doktrínájának átalakulásának szokásjogi vetületét. A jus cogens normák és az immunitás viszonyrendszerének összehasonlítása során is alátámasztom ezt a következtetést. Ugyanakkor nem aláásva a jus cogens normák dogmatikai alapjait.

A dolgozat második felében a személyhez kötődő ratione personae immunitást vizsgálva jutok arra a következtetésre, hogy a Nemzetközi Büntetőbíróság (ICC) gyakorlatában nem áll meg a személyhez tapadó immunitás. Így nem eredményezve büntethetetlenséget. Az ICC gyakorlatát aktuális nemzetközi büntetőjogi konfliktusra vetítem (Vlagyimir Putyin elleni elfogatóparancs), amelynek során kijelentem, hogy feloldható a konfliktus az ICC és a nem tagállam államfőjével szemben kibocsátott elfogatóparancs jogszerűsége között.




